En l'anyo 1397 ye coronau en Kalmar Erik de Pomerania como rei de Suecia, Noruega y Dinamarca por una asambleya d'aristocratas suecos, noruegos y daneses. Ye una unión presonal baixo lo mesmo monarca con una mesma politica exterior y defensa. Mientres lo tiempo que duró esta unión los suecos yeran gobernaus por rechents con intreses diferents con respecto a la monarquía común. En l'anyo 1520 lo rei Cristian II fació una mortalera d'opositors suecos ("mortalera d'Estocolmo") y esclara una revuelta en Dalecarlia dirichita por Gustavo Vasa. Los sublevaus son refirmaus por los alemans de la ciudat hanseatica de Lübeck y forachitan a los daneses rematando con la unión.